Vitamini caman bɛ yiridenw ni nakɔfɛnw na minnu b’an farikolo tanga banamisɛnniw ma. Poroteyini bɛ sogo ni shɛfan ani nɔnɔ na, a bɛ denmisɛnniw mɔdiya. Musokɔnɔmaw ni den bɛ muso minnu sin na, olu fana mago bɛ poroteyini caman na. U jɔyɔrɔba bɛ farikolo ni sɛmɛ ani hakili ka mɔdiya la. Ni se t’an ye ka sogo walima jɛgɛ san, an bɛ se k’an yɛrɛ dɛmɛ ni tiga ni shɔ ye. Poroteyini bɛ sɔrɔ olu fana na.